Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Korm. rendeletnek a 145/1997. (IX. 5.) Korm. rendelettel
Paragraph Index: 728

Korm. rendeletnek a 145/1997. (IX. 5.) Korm. rendelettel történt módosításának végrehajtását a Nyugdíjbiztosítási Igazgatóságon. A Megyei Igazgatóság területén két új határozatot kellett hozni. Az egyik esetben havonta 2200 Ft-tal több nyugdíjat kellett megállapítani, melynek a teljes korengedményes időre 63 019 Ft az összes kihatása, a másik esetben havi 400 Ft-tal lett magasabb a nyugdíj összege, összes kihatása 8752 Ft. A vizsgálat eredménnyel zárult, a jogalkotás pontatlansága miatti, a kormányzati szándékkal ellentétes, jogalkalmazásból eredően 157 ügyben az Alkotmány 70/E. § (1)—(2) bekezdésével védett szociális biztonsággal összefüggésben felmerült visszásság orvoslása megtörtént. Továbbra sem ismert azonban, az Országos Nyugdíjbiztosítási Főigazgatóság vezetőjének többszöri megkeresése ellenére, a munkáltatóktól be nem hajtható összeg. Az állampolgári jogok országgyűlési biztosa az összeg és a felelősség megállapítását azért tartja szükségesnek, mert ez a költség indokolatlanul terheli, fedezet nélkül a nyugdíjalapot, mértéke is kevesebb lenne, ha az intézkedés a jelzéskor időben megtörtént volna. OBH 10596/1997. Nem okoz visszásságot az Alkotmány 70/E. §-ában deklarált szociális biztonsággal kapcsolatban az önkormányzat rendelete, ha nem biztosít lakásfenntartási támogatást a településen elismert minimális lakásnagyságot meghaladó méretű lakásra. A panaszos azért fordult kérelemmel az országgyűlési biztoshoz, mert az önkormányzat a lakása fenntartásához — ezen belül a fűtéséhez — nem biztosított támogatást a részére. Az országgyűlési biztos általános helyettese a szociális biztonsághoz való jog sérelmének veszélye miatt indított vizsgálatot. A panaszos — 20 400 Ft havi nyugdíjjal rendelkező egyedülálló nyugdíjas — a családi háza fűtéséhez lakásfenntartási támogatást kért, mert a fűtés költségei 5000 Ft-ot tettek ki, de az önkormányzat a kérelmét elutasította, mert a lakása mérete meghaladja a támogatás feltételeként az önkormányzat rendeletében az egyedülálló személyek esetén meghatározott 40 m2-es felső határt.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes